Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine

Määrus kehtestatakse koolieelse lasteasutuse seaduse § 27 lõike 4 alusel
Linnavolikogu  m ä ä r a b:

§ 1.  Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ § 2 lõiget 12 muudetakse, sõnastades järgmiselt:
„(12) Ajavahemikul 01.09.2021-31.12.2021 vabastatakse vanem vanemate osa tasumise kohustusest juhul, kui lasteaiateenust ei kasutata. Vanemate osa tegelik suurus arvutatakse proportsionaalselt arvestuskuu tööpäevade arvule, millal lasteaiateenust kasutati“.
§ 2. Määrus jõustub seadusega sätestatud korras.

Tatjana Stolfat
Linnavolikogu esimees

Narva Linnavalitsus

Peetri 5 

20308 NARVA                                                                             22.09.2021. a nr 3.1-19/10
Õ I E N D

Määrus kehtestatakse koolieelse lasteasutuse seaduse § 27 lõike 4 alusel
Narva Linnavolikogu 17.01.2008. a määrusega nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ on kehtestatud lasteasutuste kulude vanemate poolt kaetava osa määr, mis suunatakse majandamiskulude, personali palgakulude, personalikuludega kaasnevate maksude ja sotsiaalkindlustusmaksete, õppevahendite kulude katmiseks ning selle arvestamise ja kasutamise tingimused.
Määruse § 1 alusel vabastatakse vanemat ajavahemikul 01.09.2021-31.12.2021vanemate osa tasumise kohustusest juhul, kui lasteaiateenust ei kasutata. Vanemaid vabastatakse vanemate osa tasumise kohustusest proportsionaalselt kuu tööpäevade arvule, mil lasteaiateenust ei ole kasutatud.
Muudatuse ettevalmistamisel lähtuti Haridus- ja Teadusministeeriumi juhistest kohalikele omavalitsustele ja lasteasutuste pidajatele lasteaia ja -hoiu teenuse korraldamiseks seoses Covid-19 haiguse levikuga. Ministeeriumi soovitusel tuleb mistahes haigustunnuste korral jääda koju ja võtta edasiste suuniste saamiseks ühendust oma perearstiga. Haigusnähtudega inimesi ei tohi lubada lasteaia või -hoiu hoonesse. Määruse muudatustega motiveeritakse lastevanemaid järgida ministeeriumi juhiseid ning jätta lapsed haigusnähtude ilmnemisel koju.
Määruse muutmine toob kaasa lasteaiatasust saadava tulu vähenemist. Tulueelarve oodatav vähenemine moodustab ca 30 000 eurot ajavahemikul 01.09.2021-31.12.2021.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

